ΓΡΑΠΤΗ ΕΡΩΤΗΣΗ E-2685/02

υποβολή: Herbert Bsch (PSE) προς την Επιτροπή

(26 Σεπτεμβρίου 2002)

Θέμα: Κατάργηση της θανατικής ποινής

Παρά την τάση για την κατάργηση της θανατικής ποινής σε παγκόσμια κλίμακα, ο αριθμός των ατόμων που έχουν καταδικάσει αιγυπτιακά δικαστήρια σε θάνατο καθώς και των εκτελέσεων στη χώρα αυτή έχει αυξηθεί κατά τα τελευταία χρόνια. Τούτο διαπιστώνεται σε έκθεση του ΟΗΕ σύμφωνα με την οποία σε 5ετή περίοδο πραγματοποιήθηκαν 100 εκτελέσεις, καθώς και από πληροφορίες της Διεθνούς Αμνηστίας ότι, κατά την περίοδο 1991-2000 έχουν καταδικαστεί σε θάνατο περισσότερα από 500 άτομα και έχουν εκτελεστεί περισσότερα από 200.

Διαθέτει η Επιτροπή πληροφορίες σχετικά με τον αριθμό των θανατικών ποινών που έχουν επιβληθεί στην Αίγυπτο καθώς και των εκτελέσεων κατά τα τελευταία 5 χρόνια·

Μπορεί, ενδεχομένως, η Επιτροπή να μου αποστείλειλικό δεδομένων που διαθέτει·

Τι μέτρα λαμβάνει η ΕΕ αγωνιζόμενη να θέσει τέρμα στον αυξανόμενο αριθμό παραβιάσεων των ανθρωπίνων δικαιωμάτων στην Αίγυπτο, γενικότερα και στην επιβολή και εκτέλεση της θανατικής ποινής, ειδικότερα·

Απάντηση του κ. Patten εξ ονόματος της Επιτροπής

(24 Οκτωβρίου 2002)

Η Επιτροπή έχει γνώση της εκτεταμένης χρήσης της θανατικής ποινής στην Αίγυπτο και του μεγάλου φάσματος των αδικημάτων για τα οποία μπορεί να επιβληθεί η θανατική ποινή. Παρόλο πουπάρχουν σχετικά ελάχιστα διαθέσιμα επίσημα στοιχεία, τα αριθμητικά στοιχεία της Διεθνούς Αμνηστίας αναφέρουν ότι οι εκτελέσεις στην Αίγυπτο αυξήθηκαν από 35 μεταξύ του 1981-1990 σε 213 μεταξύ του 1991-2000. Στην πενταετή περίοδο 1996-2001 η Αίγυπτος καταδίκασε σε θάνατο 382 άτομα και πραγματοποιήθηκαν 114 εκτελέσεις. Η έκθεση της Διεθνούς Αμνησίας τον Ιούνιο του 2002 είναι πιθανώς η πιο εύκολα διαθέσιμη πηγή πληροφόρησης.

Όσον αφορά τα μέτρα που έλαβε η Ένωση για τηνπεράσπιση των ανθρωπίνων δικαιωμάτων στην Αίγυπτο, το Ευρωπαϊκό Κοινοβούλιο θα πρέπει να γνωρίζει τη στάση της Επιτροπής σε μεμονωμένες περιπτώσεις που επέπεσαν στην προσοχή της, ιδίως όσον αφορά τον φυλακισμένο Saad Ibrahim, που είχε αναλάβει εκστρατεία για τη δημοκρατία, και τους ομοφυλόφιλους που συνελήφθηκαν και κατηγορούνται για την επονομαζόμενη υπόθεση της βασιλικής λέμβου. Επιπλέον, η Αιγυπτιακή κίνηση για τα ανθρώπινα δικαιώματα και τη δημοκρατία επωφελείται από τη στήριξή της στο πλαίσιο της Ευρωπαϊκής Πρωτοβουλίας για τη Δημοκρατία και τα Ανθρώπινα Δικαιώματα (EIDHR).

Όσον αφορά την εκτεταμένη προσφυγή στη θανατική ποινή στην Αίγυπτο, η Επιτροπή καθοδηγείται από την παλιά αντίθεσή της προς την θανατική ποινή στο πλαίσιο της συνολικής πολιτικής της για τα ανθρώπινα δικαιώματα που, από το 1998, έχει συμπεριλάβει ολοκληρωτική δέσμευση για ενίσχυση των διεθνών δραστηριοτήτωνπέρ της κατάργησης της θανατικής ποινής σε παγκόσμιο επίπεδο. Μέχρις ότου επιτευχθεί αυτός ο σκοπός, η Επιτροπή αναλαμβάνει επίσης εκστρατείες για τον σταδιακό περιορισμό της και επιμένει στο σεβασμό των ελάχιστων προδιαγραφών για την εφαρμογής της.

Η Ένωση ασκεί μεγάλες πιέσεις κατά της θανατικής ποινής σε διεθνείς συναντήσεις και στηρίζει τις μη κυβερνητικές οργανώσεις που εργάζονται για τον ίδιο σκοπό μέσω της EIDHR. Η πολιτική πίεσης για την κατάργηση της θανατικής ποινής σε ολόκληρο τον κόσμο επιδιώκεται σε παγκόσμιο επίπεδο καιπενθυμίζεται σε διάλογους με όλες τις τρίτες χώρες οι οποίες την διατηρούν ακόμη, περιλαμβανομένης και της Αιγύπτου.